વિવાદને વકરતો રોકવા રાજપથ ક્લબે કોચને સસ્પેન્ડ કરવાની સાથે સાથે 4 સભ્યોની તપાસ સમિતિની પણ રચના કરી છે. સમિતિને રિપોર્ટ સુપરત કરવા માટે 12 દિવસની મુદત આપવામાં આવી છે. સમગ્ર ઘટનાનો વીડિયો વાયરલ થયા પછી શુક્રવારે મોડી રાત્રે પોલીસ ક્લબમાં આવી હતી અને સંબંધિત લોકોના નિવેદન પણ લેવામાં આવ્યા હતા. અત્યાચારી કોચ સામે દાખલો બેસે તેવી કાર્યવાહી કરવાને બદલે રાજપથ ક્લબે હવે બાળકીઓને પટ્ટાથી ફટકારતો વીડિયો કોણે ઉતાર્યો હતો તેની તપાસ શરૂ કરી છે.